<?php include('header.inc.php');?>

					<table border="0" cellpadding="10" cellspacing="10" width="100%">
                            <tr>
                                <td width="100%">
                                <p class="vezercikkcim">FAQ - Gyakran ismételt kérdések</p>
                                <p><b>Mit takar a következő szolgáltatás? </b></p>
                                <p><b>Könyvelés:</b> Könyvelés: a gazdasági események bizonylatok alapján történő folyamatos 
                                feljegyzését és nyilvántartását értjük alatta. A szolgáltatás általában tartalmazza a kimenő 
                                és bejövő számlák nyilvántartását, a kiegyenlítés-, és kintlévőség figyelését, a 
                                pénztárbizonylatok és bankbizonylatok feldolgozását, valamint az év végi mérleg és 
                                adóbevallások összeállítását. Új vállalkozás indításakor érdemes először a könyvelővel 
                                konzultálni. </p>
                                <p><b>Adótanácsadás:</b> az adózási tanácsadás általában adójogi és gazdasági konzultációt 
                                jelent, amely kiterjedhet a vállalkozás működésének átvilágítására, a gazdasági környezet 
                                elemzésére, üzleti terv készítésére valamint jövedelmezőségi és hatékonyság-vizsgálatokra. 
                                Célja többnyire az adóterhek minimalizálása. </p>
                                <p><b>Képviselet:</b> A hivatalok (APEH, TB, önkormányzatok és más hatóságok) szokása, hogy 
                                &quot;egyeztetés végett&quot; berendelik a vállalkozót, illetve hosszas ügyintézési procedúrákat 
                                kényszerítenek ki. E terhet veszi le vállunkról a könyvelőiroda, ha elvállalja 
                                képviseletünket a hivatalok előtt. Ilyenkor általában óradíjban fizetünk e szolgáltatásért. 
                                Ha nem értjük, miért kell egyeztetnünk a hivatalban, akkor jobb, ha rögtön a könyvelőiroda 
                                képviselőjét küldjük magunk helyett. </p>
                                <p><b>Bérszámfejtés:</b> a bér- és munkaügyi témákban történő könyvelést jelenti. Általában 
                                tartalmazza a havi bérek számfejtését, jövedelem-elszámolást, az OEP és TB nyilvántartások és 
                                bevallások összeállítását, a magánnyugdíj-pénztári bevallások és a személyi 
                                jövedelemadózással kapcsolatos zárlati teendők elvégzését. </p>
                                <p><b>Cégalapítás: </b>új vállalkozás alapítása, átalakulás, vagy tulajdonosváltás esetén 
                                történő jogi és ügyintézési szolgáltatást jelent. A cégformák szerint különféle tarifák az 
                                ügyintézés bonyolultságát és a kötelezően fizetendő költségeket (okmánybélyegek, közzététel 
                                díjak stb.) tükrözik. Hasznos szolgáltatás akkor, ha tapasztalat híján szeretnénk, ha valaki 
                                &quot;levezényelné&quot; a teljes folyamatot, valamint megszervezné a könyvelővel, közjegyzővel és 
                                ügyvéddel való találkozót. </p>
                                <p><b>Jogi képviselet:</b> a jogi szolgáltatások nyújtását is vállaló könyvelőirodák 
                                szolgáltatását jelenti. Nem csak peres ügyekben lehet rá szükségünk, hanem üzleti ügyek 
                                intézése (pl. ingatlanügyek) kapcsán is. </p>
                                <p><b>Könyvvizsgálat:</b> a számviteli kimutatások értékelése, hitelesítése. A könyvvizsgálat 
                                némely vállalkozásban kötelező, de néha akkor is érdemes igénybe venni, ha nem az. 
                                Tartalmazhat számviteli, gazdasági környezetvizsgálatot, ügyviteli értékelést, könyvviteli 
                                minősítést. Kiterjedhet a gazdasági beszámolók véleményezésére, adóelszámolások 
                                felülvizsgálatára, eredmény-auditálásra is. Értékelheti a vállalkozás pénzügyi, vagyoni, 
                                nyereségpozícióit, elősegítheti a tulajdonosi érdekek, a törvényességi előírások betartását.
                                </p>
								<p><b>Hitelügyintézés:</b> a különböző banki szolgáltatások és hitelkonstrukciók közötti eligazítást, szerződések megkötését, a testre szabott megoldások összeállítását segítő szolgáltatás.</p>
                                <p><b>Távkönyvelés:</b> könyvelés távmunkában, esetleg elektronikus formában tárolt bizonylatok felhasználásával. A távkönyvelés egyik formája a számlák és más bizonylatok szkennelése és elektronikus úton történő rendszerezése, mozgatása.</p>
								<p><b>Üzleti tanácsadás:</b> üzletviteli konzultáció, amelynek célja a vállalkozás 
                                jövedelmezőségének javítása. Tartalmazhat általános gazdasági tanácsadást, alkalmazotti 
                                továbbképzést, számviteli és gazdasági programok bevezetését, válságmenedzsmentet, 
                                hatékonyságfokozó eljárások alkalmazását, gazdasági és jogi problémamegoldást. </p>
                                <p><b><a href="faq.php">Vissza az előző oldalra &raquo;</a></b></p>
                                </td>
                            </tr>
                        </table>

<?php include('footer.inc.php');?>